b'\n_START_ARTICLE_\nJo\xc5\xbee Bauer\n_START_SECTION_\n\xc5\xbdivljenje in delo\n_START_PARAGRAPH_\nJo\xc5\xbee Bauer, steklarski delavec, se je 1910 zaposlil v Zagorju ob Savi. Leta 1920 je postal \xc4\x8dlan Komunisti\xc4\x8dne partije Jugoslavije (KPJ), bil \xc4\x8dlan izobra\xc5\xbeevalnega dru\xc5\xa1tva Vesna, dejaven v delavskem sindikatu, sodeloval 1924 v trboveljskem spopadu z Orjuno in 1928 vodil uspe\xc5\xa1no splo\xc5\xa1no stavko jugoslovanskih steklarjev v Zagorju. V tem \xc4\x8dasu je bil sekretar okrajnega komiteta KPJ v zasavskih revirjih. Po ukinitvi zagorske steklarne je od\xc5\xa1el v Para\xc4\x87in (Srbija) tam nadaljeval politi\xc4\x8dno delo in bil zaradi tega ve\xc4\x8dkrat v zaporu. Po koncu vojne se je vrnil v Slovenijo in bil steklopihalec v tovarni kristalnega stekla v Roga\xc5\xa1ki Slatini in od 1949 predavatelj na tamkaj\xc5\xa1ni steklarski \xc5\xa1oli.'